

|  |  |  |  |
| --- | --- | --- | --- |
| |  |  | | --- | --- | | **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  **ΚΑΙ ΘΡΗΣΚΕΥΜΑΤΩΝ**  **………………………………….** ΠΕΡΙΦΕΡΕΙΑΚΗ Δ/ΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠ/ΣΗΣ ΑΤΤΙΚΗΣΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝΔ΄ ΑΘΗΝAΣ ΤΟΥΡΝΑ ΧΑΡΙΚΛΕΙΑ  ΣΧΟΛΙΚΗ ΣΥΜΒΟΥΛΟΣ ΠΕ02  ­­ \_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ταχυδρομική Διεύθυνση : Συγγρού 165Τ.Κ. : 17121, Νέα Σμύρνη Πληροφορίες : Μαρία Ζιγγιρίδου  Τηλέφωνα : 2131617364, 2131617363  Τηλεομοιοτυπία : 21316173630  Ιστοσελίδα : <http://dide-d-ath.att.sch.gr>  Ηλεκτρ. Διεύθ.: [schsymvda@dide-d-ath.att.sch.gr](mailto:ekpedeftika@dide-d-ath.att.sch.gr)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Νέα Σμύρνη, 16-1-2018**  **Αρ. Πρωτ. : 8/16-1-2018**  **ΠΡΟΣ: Γυμνάσια, Λύκεια και ΕΠΑΛ (Ημερήσια και Εσπερινά, Δημόσια και Ιδιωτικά) Αγίου Δημητρίου**  Κοινοποίηση: Δ/νση Δ.Ε. Δ΄ Αθήνας Περιφερειακή Δ/νση Αττικής | |  |

**ΘΕΜΑ: «Επιμόρφωση σε** πρόγραμμα ευαισθητοποίησης εκπαιδευτικών στην Κακοποίηση – Παραμέληση Παιδιών**»**

Η επιμόρφωση θα λάβει χώρα στο Εσπερινό Γυμνάσιο Αγίου Δημητρίου (Παπαναστασίου 47) και θα είναι δίωρης διάρκειας τη Δευτέρα 29 Ιανουαρίου 2018 και ώρα 14.30-16.30μ.μ., ενώ υπάρχει δυνατότητα περαιτέρω συνεργασίας εφόσον εκδηλωθεί ενδιαφέρον.

Επιμορφώτρια θα είναι η κα Βασιλακοπούλου Ανθή, κοινωνική λειτουργός, που εκπροσωπεί το Ινστιτούτο Υγείας του Παιδιού. Βοηθητικά και στα πλαίσια συνεργασίας της Κοινωνικής Υπηρεσίας του Δήμου με το Ινστιτούτο Υγείας του Παιδιού, θα παρευρίσκεται, εκτός απροόπτου, η κα Μαρία Μαυρογεώργη, ως κοινωνική λειτουργός του Δήμου Αγίου Δημητρίου.

Στόχος αυτής της δράσης είναι η ενημέρωση και η ευαισθητοποίηση της εκπαιδευτικής κοινότητας της πόλης του Αγίου Δημητρίου για την πρόληψη και αντιμετώπιση του φαινομένου της ΚαΠα-Π, καθώς οι εκπαιδευτικοί όλων των βαθμίδων έρχονται συχνά αντιμέτωποι με περιστατικά ενδοοικογενειακής βίας. Ειδικότερα η εν λόγω εκπαίδευση στοχεύει στην ενημέρωση των εκπαιδευτικών σχετικά με τους δείκτες κακοποίησης, δηλαδή τα σημάδια εκείνα που υποδηλώνουν ότι ένα παιδί υφίσταται κακομεταχείριση, και τον τρόπο που μπορούν οι εκπαιδευτικοί να διαχειριστούν αυτά τα περιστατικά. Σημαντικό μέρος της εκπαίδευσης αποτελεί η συζήτηση, κατά την οποία οι συμμετέχοντες/ουσες μπορούν να κάνουν ερωτήσεις και να μοιραστούν εμπειρίες και προβληματισμούς.

Καλούνται όλοι και όλες οι εκπαιδευτικοί του σχολείου σας που ενδιαφέρονται για την ανωτέρω δράση να δηλώσουν τη συμμετοχή τους στο [htourna@tee.gr](mailto:htourna@tee.gr), δεδομένου ότι ο ενδεδειγμένος αριθμός συμμετεχόντων/ουσών είναι μέχρι περίπου 25 άτομα, γιατί η εκπαίδευση είναι διαδραστική.

Αν προκύψει μεγαλύτερος αριθμός ενδιαφερομένων, μπορεί να πραγματοποιηθεί και άλλη επιμορφωτική συνάντηση.

Η Σχολική Σύμβουλος ΠΕ02 Δ΄ ΔΔΕ Αθήνας

Τουρνά Χαρινέλα